Daugtaškis
Daugtaškis (…) – skyrybos ženklas, paprastai žymintis sakinyje tyčiomis praleistą žodį ar frazę, kalbėjimo pauzę, dvejonę, neužbaigtą mintį, nutylėjimą ar nutilimą. Dažniausiai naudojamas sakinio pabaigoje (pvz., Aš ėjau ir staiga…), tačiau gali būti ir sakinio pradžioje, paprastai pratęsiant mintį. Daugtaškis laužtiniuose arba trikampiuose skliausteliuose ([…] ar <…>) reiškia praleistą dalį teksto. Daugtaškis gali būti spausdinamas tiek kaip trys taškai, tiek ir kaip nepriklausomas, neretai kiek kitaip vaizduojamas spaudos ženklas (Unicode U+2026, HTML & hellip;).